Kurt Darren kom moontlik tot hond se reddingDie Groot Gat by Kimberley Die sanger Kurt Darren het Vrydag aangebied om te betaal vir ‘n helikopter om ‘n hond, wat in die Groot Gat by Kimberley beland het, te red. Verskeie reddingspogings is al van stapel gestuur om die hond, wat glo al vir ‘n paar dae lank in die water vasgekeer is, te red. Volgens ER24 is die grond telkens te los om ‘n behoorlike ankerpunt te vind. Tydens die eerste reddingspoging was die toue te kort om in die gat, wat sowat 200m diep is, af te sak. Kurt het op Twitter met ER24 in verbinding getree. “Ek en my vrou sal betaal,” het hy geskryf. Die hond, wat in die gat beland het nadat hy moontlik dassies in die omgewing gejag het, kan op ‘n klip uitklim om kort-kort te rus. Die water is nie giftig nie, en dit het waarskynlik tot dusver sy lewe gered. Lees ook: Reddingspoging ná hond in groot gat beland